A filmet 1939-ben nevezték az 1. cannes-i nemzetközi filmfesztiválra, amit azonban a második világháború kitörése miatt 1939. szeptember 1-én, a nyitófilm vetítése után azonnal berekesztettek. 2002-ben, az 55. fesztivál idején, a versenyprogrammal párhuzamosan az 1939-es versenyfilmek közül levetítettek hetet, hogy utólagosan részleges kárpótlásban részesítsék a filmeket és alkotóikat. A Jean d’Ormesson francia író, akadémikus elnökletével összeült „"1939-es szakmai zsűri"” 2002. május 19-én egyhangú szavazással Cecil B. DeMille "Acélkaraván" című filmjének ítélte oda a nagydíjat.